Source: http://www.universulromanesc.com/ginta/threads/2410-Constitutia-cetatenilor-proiect-de-Noua-Constitutie-a-Romaniei-2014-P6-art-134-9-134-81?p=4632&viewfull=1
Timestamp: 2017-08-19 07:23:25+00:00

Document:
Constitutia cetatenilor - proiect de Noua Constitutie a Romaniei 2014 / P6 - art. 134.9 - 134.81
Thread: Constitutia cetatenilor - proiect de Noua Constitutie a Romaniei 2014 / P6 - art. 134.9 - 134.81
05-01-14, 12:22 PM #1
Capitolul I – Principii de bază (134.9)
Capitolul II– Autorităţile comunale şi orăşăneşti
Secţiunea 1 – Consiliul local(134.10-134-30)
Secţiunea a 2-a – Primarul(134.31-134.45)
Capitolul III– Autorităţile judeţene
Secţiunea 1 – Consiliul judeţean (134.46-134.66)
Secţiunea a 2-a – Voievodul (134.67-134.81)
158. După Titlul III, se introduce un nou titlu, Titlul III.1, astfel: Denumirea titlului va fi: „Autorităţile locale”
SECTIUNEA 1-a: Consiliul local
ARTICOLUL 134.10: Rolul şi competenţa
(1) Consiliul local este organ deliberativ care adoptă hotărâri în toate problemele de interes local, cu excepţia celor care sunt date prin lege în competenţa altor autorităţi publice, locale sau centrale.
(2) Consiliul local nu poate adopta hotărâri care sunt contrare rezultatului unui referendum local valabil.
(3) Cetăţenii pot aproba hotărâri, prin referendum local, în orice domeniu, inclusiv hotărâri prin care să modifice, să completeze, sau să anuleze hotărâri adoptate de consiliul local, cu respectarea prevederilor Constituţiei şi ale legii.
ARTICOLUL 134.11: Alegerea consiliului local
(1) Membrii consiliului local sunt denumiţi consilieri locali şi sunt aleşi prin vot universal, egal, direct, secret şi liber exprimat, pe bază de scrutin de listă, potrivit principiului reprezentării proporţionale, şi pe bază de candidaturi independente, conform legii.
(2) Membrii consiliilor locale se aleg pe circumscripţii electorale, organizate pe localităţi.
(3) Numărul membrilor consiliilor locale este stabilit prin lege, în funcţie de numărul cetăţenilor cu drept de vot ai localităţii.
(4) Alegerile pentru consiliul local se desfăşoară în prima duminică a lunii iunie a anului în care expiră mandatul consiliului, sau tot într-o zi de duminică, în cel mult 45 zile de la data dizolvării consiliului.
ARTICOLUL 134.12: Candidaturile pentru alegerea membrilor consiliului local
(1) Candidaţii la funcţia de consilier local trebuie să îndeplinească următoarele cerinţe:
a) să aibă domiciliul în localitatea în care candidează;
d) să se fi remarcat ca luptători activi pentru apărarea drepturilor şi libertăţilor cetăţenilor localităţii;
e) să prezinte electoratului propunerile de hotărâri ale consiliului local, pentru adoptarea cărora se obligă să acţioneze, în calitate de consilier local, dacă va fi ales.
(2) Propunerile de hotărâri pentru adoptarea cărora se obligă să acţioneze, dacă va fi ales, constituie contractul electoral al candidatului. El va fi semnat de candidatul la funcţia de consilier local, va fi tipărit şi pus la dispoziţia electorilor, pe toată durata campaniei electorale. Câte un exemplar al acestui document va fi depus la Autoritatea Electorală şi Autoritatea Morală, înainte de începerea campaniei electorale.
ARTICOLUL 134.13: Durata mandatului
(1) Consiliul local este ales pentru un mandat de 4 ani care se exercită de la data depunerii jurământului.
(2) Consiliul local îşi exercită mandatul până la depunerea jurământului de consiliul local nou ales.
(3) Mandatul consiliului local se prelungeşte, prin lege, în caz de război sau de catastrofă.
ARTICOLUL 134.14: Validarea mandatului de consilier local
Validarea alegerii consilierilor locali se face de către judecătoria în raza căreia se află unitatea administrativ-teritorială, de către un judecător desemnat de preşedintele instanţei.
ARTICOLUL 134.15: Constituirea consiliilor locale
(1) Constituirea consiliilor locale se face în termen de 25 de zile de la data desfăşurării alegerilor. Convocarea consilierilor locali aleşi şi validaţi în funcţie se face de către primar, în maximum 5 zile de la pronunţarea hotărârii de validare. La şedinţa de constituire, participă prefectul sau reprezentantul său, precum şi primarul sau, după caz, candidatul declarat câştigător la alegerile pentru funcţia de primar.
(2) Şedinţa se desfăşoară în condiţii legale dacă participă cel puţin majoritatea consilierilor locali aleşi şi validaţi.
(3) În şedinţa de constituire a consiliului local, consilierii locali depun jurământul prevăzut prin lege.
(4) Consiliul local se declară legal constituit, dacă majoritatea consilierilor locali validaţi au depus jurământul. Constituirea consiliului local se constată prin hotărâre, adoptată cu votul majorităţii consilierilor locali validaţi.
ARTICOLUL 134.16: Alegerea preşedintelui consiliului local
(1) Consiliul local alege dintre membrii săi, prin hotărâre adoptată cu votul deschis al majorităţii consilierilor locali în funcţie, un preşedinte de şedinţă, pe o perioadă de cel mult 3 luni, care va conduce şedinţele consiliului şi va semna hotărârile adoptate de acesta.
ARTICOLUL 134.17: Organizarea internă
(1) Organizarea şi funcţionarea consiliului local se stabileşte prin regulament propriu, elaborat potrivit legii.
(1) Consiliul local îşi organizează comisii de specialitate, pe principalele domenii de activitate. Acestea au rolul să asigure fundamentarea hotărârilor ce se impun a fi adoptate.
(2) Pot fi membri ai comisiilor de specialitate numai consilierii locali. La şedinţele fiecărei comisii a consiliului local participă şi un reprezentant al Asociaţiei Comunitare a localităţii.
(7) Consiliile locale pot organiza, din proprie iniţiativă sau la iniţiativa primarului, după caz, comisii speciale de analiză şi verificare, pe perioadă determinată. Componenţa comisiilor speciale de analiză şi verificare, obiectivele şi perioada de desfăşurare a activităţilor acesteia se stabilesc prin hotărâre a consiliului local. Membrii comisiilor acţionează în limitele stabilite prin hotărâre.
ARTICOLUL 134.18: Întrunirile consiliului local
(1) Consiliul local se întruneşte în şedinţe ordinare, lunar, la convocarea primarului.
(3) În caz de forţă majoră şi de maximă urgenţă pentru rezolvarea intereselor locuitorilor comunei sau ai oraşului convocarea consiliului local se poate face de îndată.
ARTICOLUL 134.19: Caracterul public al şedinţelor
(1) Şedinţele consiliului local sunt publice, sunt filmate şi publicate pe site-ul Primăriei localităţii.
(2) Voturile consilierilor locali, la fiecare hotărâre adoptată de consiliul local, sunt la vedere, confirmate prin semnătură, şi sunt prezentate pe site-ul Primăriei localităţii.
ARTICOLUL 134.20: Mandatul consilierilor locali
(1) În exercitarea mandatului, consilierii locali sunt în serviciul localităţii.
(2) Consilierii locali sunt obligaţi să acţioneze şi să voteze în conformitate cu angajamentele asumate în campania electorală, în care au fost aleşi. Consilierul local care îşi încalcă angajamentele asumate în campania electorală poate fi demis, prin referendum, potrivit Constituţiei şi legii.
(3) Consilierii locali intră în exerciţiul mandatului la data întrunirii legale a consiliului local, sub condiţia validării alegerii şi a depunerii jurământului.
(2) Calitatea de consilier local încetează:
a) la data întrunirii legale a consiliului local nou ales;
ARTICOLUL 134.21: Incompatibilităţi
(1) Calitatea de consilier local este incompatibilă cu orice altă funcţie publică, inclusiv cu orice funcţie la regiile autonome şi societăţile comerciale cu capital aflat în proprietate publică.
(2) Consilierii locali nu pot interveni în treburile altor autorităţi şi instituţii publice şi nici în treburile altor persoane juridice, de drept public sau privat.
(3) Consilierul local condamnat pentru trafic de influență ori alte acte de corupţie pierde mandatul şi este pedepsit cu închisoare pe viaţă şi confiscarea averii.
ARTICOLUL 134.22: Răspunderea consilierilor locali
(1) Consilierii locali răspund politic doar faţa de cei care i-au ales şi nu îşi pot pierde mandatul prin retragerea sprijinului politic de către partidele din partea cărora au candidat în alegeri.
(2) Consilierii locali răspund juridic, individual, pentru încălcarea contractului electoral, dacă voturile sau opiniile politice exprimate în exercitarea mandatului contravin obligaţiilor asumate prin contractul electoral.
(3) Consilierii locali răspund juridic, individual, pentru prejudiciile produse localităţii de hotărârile pentru care şi-au dat votul.
(4) Răspunderea consilierilor locali pentru faptele prevăzute la alineatele (2) şi (3) este imprescriptibilă.
(5) Fiecare consilier local prezintă, în scris, raportul anual asupra modului în care şi-a realizat obligaţiile asumate în campania electorală în care a fost ales. Raportul este prezentat în şedinţa consiliului organizată în acest scop, nu mai târziu de 31 martie a anului următor celui la care se referă. Raportul este arhivat şi pus la dispoziţia electoratului, pentru consultare, prin grija secretarului localităţii. Raportul este publicat pe site-ul Primăriei.
ARTICOLUL 134.23: Atribuţiile consiliului local
(1) Consiliul local exercită următoarele atribuţii, în condiţiile legii:
a) aprobă regulamentul de organizare şi funcţionare a consiliului local;
b) aprobă înfiinţarea, organizarea, statul de funcţii şi numărul de personal ale aparatului propriu de specialitate, ale instituţiilor şi serviciilor publice de interes local, precum şi ale regiilor autonome de interes local;
c) aprobă bugetul local, virările de credite, modul de utilizare a rezervei bugetare şi contul de încheiere a exerciţiului bugetar;
d) stabileşte şi aprobă impozitele şi taxele locale, în condiţiile legii;
e) aprobă documentaţiile tehnico-economice pentru lucrările de investiţii de interes local, în condiţiile legii;
f) hotărăşte darea în folosinţa instituţiilor publice sau a regiilor autonome din subordine a bunurilor aflate în proprietate publică şi în administrarea comunei, oraşului sau municipiului;
g) avizează, sau aprobă, documentaţiile de amenajare a teritoriului şi urbanism ale localităţii;
h) aprobă construirea, întreţinerea şi modernizarea străzilor, drumurilor, podurilor, precum şi a întregii infrastructuri aparţinând căilor de comunicaţii de interes local;
i) atribuie, sau schimbă, denumiri de străzi, de pieţe şi de obiective de interes public local.
j) aprobă construirea locuinţelor sociale, criteriile pentru repartizarea locuinţelor sociale şi a utilităţilor locative aflate în administrarea sa;
k) hotărăşte cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local;
l) hotărăşte, înfrăţirea comunei, oraşului sau municipiului cu unităţi administrativ-teritoriale din alte ţări;
m) hotărăşte cooperarea sau asocierea cu alte unităţi administrativ-teritoriale din ţară sau din străinătate, precum şi aderarea la asociaţii naţionale şi internaţionale ale autorităţilor publice locale, în vederea promovării unor interese comune.
n) conferă persoanelor fizice române sau străine cu merite deosebite titlul de cetăţean de onoare al comunei, oraşului sau municipiului, în baza unui regulament propriu; prin acest regulament, se stabilesc şi condiţiile retragerii titlului conferit.
(2) Consiliul local îndeplineşte orice alte atribuţii, cerute de realităţile economice şi sociale ale localităţii, potrivit Constituţiei şi legii.
ARTICOLUL 134.24: Dizolvarea consiliului local
(1) Consiliul local se dizolvă de drept sau prin referendum local.
(2) Consiliul local se dizolvă de drept:
d) dacă a adoptat, într-un interval de cel mult 6 luni, cel puţin 3 hotărâri care au fost anulate de instanţa de contencios administrativ prin hotărâre judecătorească rămasă definitivă.
(3) Primarul, secretarul localităţii sau orice altă persoană interesată sesizează instanţa de contencios administrativ cu privire la cazurile prevăzute la alineatul (2). Instanţa analizează situaţia de fapt şi se pronunţă cu privire la dizolvarea consiliului local. Hotărârea instanţei este definitivă şi se comunică prefectului.
(4) Consiliul local poate fi dizolvat prin referendum local, organizat în condiţiile legii. Referendumul se organizează ca urmare a cererii adresate în acest sens Autorităţii Electorale de cel puţin 25% din numărul cetăţenilor cu drept de vot înscrişi pe listele electorale ale localităţii.
(5) Până la constituirea noului consiliu local, primarul sau, în absenţa acestuia, secretarul localităţii rezolvă problemele curente ale comunei, oraşului sau municipiului.
ARTICOLUL 134.25: Suspendarea mandatului de consilier local
(1) Mandatul de consilier local se suspendă de drept în cazul în care acesta a fost arestat preventiv. Măsura arestării preventive se comunică de îndată de către instanţa de judecată prefectului care, prin ordin, constată suspendarea mandatului.
(2) Suspendarea durează până la încetarea situaţiei prevăzute la alineatul (1). Ordinul de suspendare se comunică de îndată consilierului local.
ARTICOLUL 134.26: Demiterea consilierilor locali
(1) Orice consilier local poate fi demis din funcţie, prin referendum, organizat în circumscripţia electorală în care a fost ales, cu un număr de voturi mai mare decât cel cu care a fost ales, la cererea unui număr de alegători, din circumscripţia în care a fost ales, egal cu cel puţin 10% din numărul voturilor cu care a fost ales.
(2) Consilierul local este demis, de drept, din funcţie, în următoarele cazuri:
c) când şi-a schimbat domiciliul în altă localitate;
f) a lipsit nemotivat de la 3 şedinţe ordinare consecutive ale consiliului local.
ARTICOLUL 134.27: Iniţiativa propunerilor de hotărâri ale consiliului local
(1) Iniţiativa propunerilor de hotărâri ale consiliului local aparţine, după caz, primarului, consilierilor locali sau unui număr de cetăţeni cu drept de vot egal cu cel puţin 10% din numărul cetăţenilor cu drept de vot ai localităţii.
(2) Titularii dreptului de iniţiativă prezintă propunerile lor de hotărâri preşedintelui consiliului local.
(4) Propunerile de hotărâri vor fi dezbătute şi votate în plenul consiliului local în termen de cel mult 60 zile de la data depunerii lor la preşedintele consiliului local.
(5) În cazul în care consiliul local respinge propunerea de hotărâre iniţiată de primar, sau de cetăţeni, Autoritatea Electorală organizează referendum local, în 45 zile de la data respingerii propunerii de către consiliul local, pentru aprobarea hotărârii respinsă de consiliul local.
(6) În cazul în care cetăţenii participanţi la referendumul local aprobă hotărârea respinsă de consiliul local, consiliul local este dizolvat şi se organizează alegeri anticipate pentru alegerea unui nou consiliu local.
ARTICOLUL 134.28: Adoptarea hotărârilor
Hotărârile sunt adoptate cu votul majorităţii membrilor consiliului local.
ARTICOLUL 134.29: Comunicarea şi publicarea hotărârilor
(1) Hotărârile consiliului local sunt înregistrate, prin grija secretarului primăriei, într-un registru special şi sunt comunicate, de îndată, primarului şi prefectului, dar nu mai târziu de 3 zile de la data adoptării.
(2) Hotărârile sunt publicate, la data adoptării, pe site-ul primăriei.
ARTICOLUL 134.30: Consiliile locale ale sectoarelor municipiului Bucureşti
Prevederile articolelor 134.9 – 134.29 se aplică, în mod corespunzător, şi consiliilor locale ale sectoarelor municipiului Bucureşti.
NOU - ARTICOLUL 134.31: Rolul primarului
NOU - ARTICOLUL 134.32: Alegerea primarului
NOU - ARTICOLUL 134.33: Validarea mandatului de primar
NOU - ARTICOLUL 134.34: Durata mandatului
NOU - ARTICOLUL 134.35: Mandatul primarului
NOU - ARTICOLUL 134.36: Incompatibilităţi
NOU - ARTICOLUL 134.37: Răspunderea primarului
NOU - ARTICOLUL 134.38: Atribuţiile primarului
NOU - ARTICOLUL 134.39: Suspendarea din funcţie
NOU - ARTICOLUL 134.40: Demiterea primarului
NOU - ARTICOLUL 134.41: Vacanţa funcţiei
NOU - ARTICOLUL 134.42: Interimatul funcţiei
NOU - ARTICOLUL 134.43: Actele primarului
NOU - ARTICOLUL 134.44: Indemnizaţia şi celelalte drepturi
NOU - ARTICOLUL 134.45: Primarii sectoarelor municipiului Bucureşti
SECTIUNEA a 2-a Primarul
ARTICOLUL 134.31: Rolul primarului
(1) Primarul exercită componenta executivă a autorităţii locale. El este şeful administraţiei publice locale şi al aparatului propriu de specialitate, pe care îl conduce şi îl controlează.
(2) Primarul răspunde, în faţa cetăţenilor localităţii, de buna funcţionare a administraţiei publice locale, în condiţiile legii.
(3) Primarul conduce serviciile publice locale.
(4) Primarul reprezintă localitatea în relaţiile cu alte autorităţi publice, cu persoanele fizice sau juridice române ori străine, precum şi în justiţie.
(5) Primarul participă la şedinţele consiliului local şi are dreptul să îşi exprime punctul de vedere asupra tuturor problemelor supuse dezbaterii.
(6) Semnul distinctiv al primarului este o eşarfă în culorile drapelului naţional.
(7) Eşarfa este purtată, în mod obligatoriu, la solemnităţi, recepţii, ceremonii publice şi la celebrarea căsătoriilor.
(8) Modelul eşarfei se stabileşte prin hotărâre a Guvernului.
ARTICOLUL 134.32: Alegerea primarului
(1) Primarul este ales prin vot universal, egal, direct, secret şi liber exprimat.
(2) Primarii se aleg pe circumscripţii electorale, prin scrutin uninominal.
(3) Alegerile pentru funcţia de primar se desfăşoară în aceiaşi zi cu alegerile pentru consiliul local, în prima duminică a lunii iunie a anului în care expiră mandatul consiliului, sau tot într-o zi de duminică, în cel mult 45 zile de la data când a intervenit vacanţa funcţiei de primar.
(4) Candidaţii la funcţia de primar trebuie să îndeplinească următoarele cerinţe:
e) să prezinte electoratului Programul de dezvoltare al localităţii pe următorii 4 ani, pentru realizarea căruia se obligă să acţioneze, în calitate de primar, dacă va fi ales.
(5) Programul de dezvoltare al localităţii constituie contractul electoral al candidatului. El va fi semnat de candidatul la funcţia de primar, va fi tipărit şi pus la dispoziţia electorilor, pe toată durata campaniei electorale. Câte un exemplar al acestui document va fi depus la Autoritatea Electorală şi Autoritatea Morală, înainte de începerea campaniei electorale.
(6) Este declarat ales candidatul care a întrunit, în primul tur de scrutin, majoritatea de voturi ale alegătorilor înscriși în listele electorale ale localităţii.
(7) În cazul în care nici unul dintre candidaţi nu a întrunit această majoritate, se organizează al doilea tur de scrutin, între primii doi candidaţi stabiliţi în ordinea numărului de voturi obţinute în primul tur. Este declarat ales candidatul care a obţinut cel mai mare număr de voturi.
(8) O persoană poate îndeplini funcţia de primar al aceleiaşi localităţi pentru cal mult două mandate. Acestea pot fi şi succesive.
ARTICOLUL 134.33: Validarea mandatului de primar
(1) Rezultatul alegerilor pentru funcţia de primar este validat de către judecătoria în raza căreia se află localitatea, de către un judecător desemnat de preşedintele instanţei.
(2) Candidatul a cărui alegere a fost validată depune în faţa consiliului local jurământul stabilit prin lege.
ARTICOLUL 134.34: Durata mandatului
(1) Mandatul primarului este de 4 ani şi se exercită de la data depunerii jurământului.
(2) Primarul îşi exercită mandatul până la depunerea jurământului de către primarul nou ales.
(3) Mandatul primarului poate fi prelungit, prin lege, în caz de război sau de catastrofă.
ARTICOLUL 134.35: Mandatul primarului
(1) În exercitarea mandatului, primarul este în serviciul localităţii.
(2) Primarul este obligat să acţioneze în conformitate cu angajamentele asumate în campania electorală, în care au fost ales. Primarul care îşi încalcă angajamentele asumate în campania electorală este demis, prin referendum, potrivit Constituţiei şi legii.
(3) Calitatea de primar încetează:
a) la data depunerii jurământului de către primarul nou ales;
c) în caz de imposibilitate definitivă a exercitării atribuţiilor;
ARTICOLUL 134.36: Incompatibilităţi
(1) Calitatea de primar este incompatibilă cu orice altă funcţie publică sau privată.
(2) Primarul nu poate interveni în treburile altor autorităţi şi instituţii publice şi nici în treburile altor persoane juridice, de drept public sau privat.
(3) Primarul condamnat pentru trafic de influență ori alte acte de corupţie pierde mandatul şi este pedepsit cu închisoare pe viaţă şi confiscarea averii.
ARTICOLUL 1134.37: Răspunderea primarului
(1) Primarul răspunde politic doar faţa de cei care l-au ales şi nu îşi poate pierde mandatul prin retragerea sprijinului politic de către partidul din partea căruia a candidat în alegeri.
(2) Primarul răspunde juridic pentru încălcarea contractului electoral, dacă dispoziţiile adoptate de el în exercitarea mandatului contravin obligaţiilor asumate prin contractul electoral.
(3) Primarul răspunde juridic pentru prejudiciile produse localităţii de dispoziţiile adoptate de el în exercitarea mandatului.
(4) Răspunderea primarului pentru faptele prevăzute la alineatele (2) şi (3) este imprescriptibilă.
ARTICOLUL 134.38: Atribuţiile primarului
(1) Primarul îndeplineşte următoarele atribuţii, în condiţiile legii:
a) asigură respectarea drepturilor şi libertăţilor fundamentale ale cetăţenilor, a prevederilor Constituţiei, precum şi punerea în aplicare a legilor, a decretelor Preşedintelui României, a hotărârilor celorlalte autorităţi ale statului şi ale Guvernului, a ordinelor şi instrucţiunilor cu caracter normativ ale miniştrilor, ale celorlalţi conducători ai autorităţilor administraţiei publice centrale, ale prefectului, a hotărârilor consiliului judeţean, precum şi a hotărârilor consiliului local.
b) îndeplineşte funcţia de ofiţer de stare civilă şi de autoritate tutelară şi asigură funcţionarea serviciilor publice locale de profil, organizarea şi desfăşurarea alegerilor, referendumului şi a recensământului;
a) exercită funcţia de ordonator principal de credite, pentru bugetul localităţii;
c) propune consiliului local spre aprobare înfiinţarea şi reorganizarea, organigrama, statul de funcţii, numărul de personal şi regulamentele de organizare şi funcţionare ale aparatului propriu de specialitate, ale instituţiilor publice şi ale regiilor autonome de interes local;
d) întocmeşte proiectul bugetului local şi contul de încheiere a exerciţiului bugetar şi le supune spre aprobare consiliului local;
e) numeşte, sancţionează şi dispune suspendarea, modificarea şi încetarea raporturilor de serviciu sau, după caz, a raporturilor de muncă, pentru personalul din cadrul aparatului de specialitate, precum şi pentru conducătorii instituţiilor şi serviciilor publice de interes local;
f) emite avizele, acordurile şi autorizaţiile date în competenţa sa prin lege şi alte acte normative;
(2) Primarul îndeplineşte şi alte atribuţii stabilite prin lege.
(3) Primarul întocmeşte Raportul anual privind realizarea Programului de dezvoltare a localităţii pe care şi l-a asumat în campania electorală în care a fost ales. Raportul este prezentat în şedinţa consiliului local organizată cu acest scop, nu mai târziu de data de 31 martie a anului următor celui la care se referă. Raportul este depus la secretarul primăriei, care asigură punerea lui la dispoziţia cetăţenilor, pentru consultare. Raportul este publicat pe site-ul Primăriei.
ARTICOLUL 134.39: Suspendarea din funcţie
(1) Primarul este suspendat, de drept, în cazul în care este arestat preventiv.
(2) Măsura arestării preventive se comunică de îndată de către parchet sau de instanţa de judecată, după caz, prefectului care, prin ordin, constată suspendarea primarului.
(6) În cazul în care încalcă prevederile Constituţiei şi ale legii, primarul este suspendat din funcţie de către consiliul local, prin votul majorităţii membrilor acestuia.
(7) Propunerea de suspendare din funcţie poate fi iniţiată de cel puţin o treime din numărul membrilor consiliului local.
(8) Dacă propunerea de suspendare din funcţie este aprobată, în cel mult 30 de zile se organizează referendum local pentru demiterea primarului.
(9) Dacă cetăţenii, prin referendum, resping propunerea de suspendare aprobată de consiliul local, consiliul local este dizolvat şi se organizează alegeri anticipate pentru alegerea unui nou consiliu local.
ARTICOLUL 134.40: Demiterea primarului
(1) Primarul poate fi demis din funcţie, prin referendum, organizat în circumscripţia electorală în care a fost ales, cu un număr de voturi mai mare decât cel cu care a fost ales, la cererea unui număr de alegători, din circumscripţia în care a fost ales, egal cu cel puţin 10% din numărul voturilor cu care a fost ales.
(2) Primarul este demis, de drept, din funcţie, în următoarele cazuri:
f) când, în exercitarea atribuţiilor ce îi revin prin lege, a emis 3 dispoziţii cu caracter normativ într-un interval de 3 luni, care au fost anulate de instanţa de contencios administrativ prin hotărâre judecătorească rămasă definitivă.
ARTICOLUL 134.41: Vacanţa funcţiei
(1) Vacanţa funcţiei de primar intervine în caz de demisie, de demitere din funcţie, de imposibilitate definitivă a exercitării atribuţiilor sau de deces.
(2) În termen de 30 zile de la data la care a intervenit vacanţa funcţiei de primar, Autoritatea Electorală organizează alegeri pentru un nou primar.
ARTICOLUL 134.42: Interimatul funcţiei
Dacă funcţia de primar devine vacantă ori dacă primarul este suspendat din funcţie sau dacă se află în imposibilitate temporară de a-şi exercita atribuţiile, interimatul se asigură de către un consilier local, desemnat de consiliul local, cu votul majorității membrilor acestuia.
ARTICOLUL 134.43: Actele primarului
(1) În exercitarea atribuţiilor sale, primarul emite dispoziţii cu caracter normativ sau individual. Acestea devin executorii numai după ce sunt aduse la cunoştinţă publică sau după ce au fost comunicate persoanelor interesate, după caz, de către secretarul localităţii.
(2) Dispoziţiile primarului sunt publicate pe site-ul primăriei
ARTICOLUL 134.44: Indemnizaţia şi celelalte drepturi
Indemnizaţia şi celelalte drepturi ale primarului se stabilesc prin lege.
ARTICOLUL 134.45: Primarii sectoarelor municipiului Bucureşti
Prevederile articolelor 134.31 – 134.44 se aplică, în mod corespunzător, şi primarilor sectoarelor municipiului Bucureşti.
NOU - ARTICOLUL 134.46: Rolul şi competenţa
NOU - ARTICOLUL 134.47: Alegerea consiliului judeţean
NOU - ARTICOLUL 134.48: Candidaturile pentru alegerea membrilor consiliului judeţean
NOU - ARTICOLUL 134.49: Durata mandatului
NOU - ARTICOLUL 134.50: Validarea mandatului de consilier judeţean
NOU - ARTICOLUL 134.51: Constituirea consiliilor judeţene
NOU - ARTICOLUL 134.52: Alegerea preşedintelui consiliului judeţean
NOU - ARTICOLUL 134.53: Organizarea internă
NOU - ARTICOLUL 134.54: Întrunirile consiliului judeţean
NOU - ARTICOLUL 134.55: Caracterul public al şedinţelor
NOU - ARTICOLUL 134.56: Mandatul consilierilor judeţeni
NOU - ARTICOLUL 134.57: Incompatibilităţi
NOU - ARTICOLUL 134.58: Răspunderea consilierilor judeţeni
NOU - ARTICOLUL 134.59: Atribuţiile consiliului judeţean
NOU - ARTICOLUL 134.60: Dizolvarea consiliului judeţean
NOU - ARTICOLUL 134.61: Suspendarea mandatului de consilier judeţean
NOU - ARTICOLUL 134.62: Demiterea consilierilor judeţeni
NOU - ARTICOLUL 134.63: Iniţiativa propunerilor de hotărâri ale consiliului judeţean
NOU - ARTICOLUL 134.64: Adoptarea hotărârilor
NOU - ARTICOLUL 134.65: Comunicarea şi publicarea hotărârilor
NOU - ARTICOLUL 134.66: Consiliul general al municipiului Bucureşti
NOU - ARTICOLUL 134.67: Rolul voievodului
NOU - ARTICOLUL 134.68: Alegerea voievodului
NOU - ARTICOLUL 134.69: Validarea mandatului de voievod
NOU - ARTICOLUL 134.70: Durata mandatului
NOU - ARTICOLUL 134.71: Mandatul voievodului
NOU - ARTICOLUL 134.72: Incompatibilităţi
NOU - ARTICOLUL 134.73: Răspunderea voievodului
NOU - ARTICOLUL 134.74: Atribuţiile voievodului
NOU - ARTICOLUL 134.75: Suspendarea din funcţie
NOU - ARTICOLUL 134.76: Demiterea voievodului
NOU - ARTICOLUL 134.77: Vacanţa funcţiei
NOU - ARTICOLUL 134.78: Interimatul funcţiei
NOU - ARTICOLUL 134.79: Actele voievodului
NOU - ARTICOLUL 134.80: Indemnizaţia şi celelalte drepturi
NOU - ARTICOLUL 134.81: Primarul general al municipiului Bucureşti
ARTICOLUL 134.67: Rolul voievodului
(1) Voievodul exercită componenta executivă a autorităţii judeţene. El este şeful administraţiei publice judeţene şi al aparatului propriu de specialitate, pe care îl conduce şi îl controlează.
(2) Voievodul răspunde, în faţa cetăţenilor judeţului, de buna funcţionare a administraţiei publice judeţene, în condiţiile legii.
(3) Voievodul conduce serviciile publice judeţene.
(4) Voievodul reprezintă judeţul în relaţiile cu alte autorităţi publice, cu persoanele fizice sau juridice române ori străine, precum şi în justiţie.
(5) Voievodul participă la şedinţele consiliului judeţean şi are dreptul să îşi exprime punctul de vedere asupra tuturor problemelor supuse dezbaterii.
ARTICOLUL 134.68: Alegerea voievodului
(1) Voievodul este ales prin vot universal, egal, direct, secret şi liber exprimat.
(2) Voievozii se aleg pe circumscripţii electorale, prin scrutin uninominal.
(3) Alegerile pentru funcţia de voievod se desfăşoară în aceiaşi zi cu alegerile pentru consiliul judeţean, în prima duminică a lunii iunie a anului în care expiră mandatul consiliului, sau tot într-o zi de duminică, în cel mult 45 zile de la data când a intervenit vacanţa funcţiei de voievod.
(4) Candidaţii la funcţia de voievod trebuie să îndeplinească următoarele cerinţe:
e) să prezinte electoratului Programul de dezvoltare al judeţului pe următorii 4 ani, pentru realizarea căruia se obligă să acţioneze, în calitate de voievod, dacă va fi ales.
(5) Programul de dezvoltare al judeţului constituie contractul electoral al candidatului. El va fi semnat de candidatul la funcţia de voievod, va fi tipărit şi pus la dispoziţia electorilor, pe toată durata campaniei electorale. Câte un exemplar al acestui document va fi depus la Autoritatea Electorală şi Autoritatea Morală, înainte de începerea campaniei electorale.
(6) Este declarat ales candidatul care a întrunit, în primul tur de scrutin, majoritatea de voturi ale alegătorilor înscriși în listele electorale ale judeţului.
(8) O persoană poate îndeplini funcţia de voievod al aceluiaşi judeţ pentru cel mult două mandate. Acestea pot fi şi succesive.
ARTICOLUL 134.69: Validarea mandatului de voievod
(1) Rezultatul alegerilor pentru funcţia de voievod este validat de către tribunalul în raza căreia se află judeţul, de către un judecător desemnat de preşedintele instanţei.
(2) Candidatul a cărui alegere a fost validată depune în faţa consiliului judeţean jurământul stabilit prin lege.
ARTICOLUL 134.70: Durata mandatului
(1) Mandatul voievodului este de 4 ani şi se exercită de la data depunerii jurământului.
(2) Voievodul îşi exercită mandatul până la depunerea jurământului de către voievodul nou ales.
(3) Mandatul voievodului poate fi prelungit, prin lege, în caz de război sau de catastrofă.
ARTICOLUL 134.71: Mandatul voievodului
(1) În exercitarea mandatului, voievodul este în serviciul locuitorilor judeţului.
(2) Voievodul este obligat să acţioneze în conformitate cu angajamentele asumate în campania electorală, în care au fost ales. Voievodul care îşi încalcă angajamentele asumate în campania electorală este demis, prin referendum, potrivit Constituţiei şi legii.
(3) Calitatea de voievod încetează:
a) la data depunerii jurământului de către voievodul nou ales;
ARTICOLUL 134.72: Incompatibilităţi
(1) Calitatea de voievod este incompatibilă cu orice altă funcţie publică sau privată.
(2) Voievodul nu poate interveni în treburile altor autorităţi şi instituţii publice şi nici în treburile altor persoane juridice, de drept public sau privat.
(3) Voievodul condamnat pentru trafic de influență ori alte acte de corupţie pierde mandatul şi este pedepsit cu închisoare pe viaţă şi confiscarea averii.
ARTICOLUL 1134.73: Răspunderea voievodului
(1) Voievodul răspunde politic doar faţa de cei care l-au ales şi nu îşi poate pierde mandatul prin retragerea sprijinului politic de către partidul din partea căruia a candidat în alegeri.
(2) Voievodul răspunde juridic pentru încălcarea contractului electoral, dacă dispoziţiile adoptate de el în exercitarea mandatului contravin obligaţiilor asumate prin contractul electoral.
(3) Voievodul răspunde juridic pentru prejudiciile produse localităţii de dispoziţiile adoptate de el în exercitarea mandatului.
(4) Răspunderea voievodului pentru faptele prevăzute la alineatele (2) şi (3) este imprescriptibilă.
ARTICOLUL 134.74: Atribuţiile voievodului
(1) Voievodul îndeplineşte următoarele atribuţii, în condiţiile legii:
a) asigură respectarea drepturilor şi libertăţilor fundamentale ale cetăţenilor, a prevederilor Constituţiei, precum şi punerea în aplicare a legilor, a decretelor Preşedintelui României, a hotărârilor celorlalte autorităţi ale statului şi ale Guvernului, a ordinelor şi instrucţiunilor cu caracter normativ ale miniştrilor, ale celorlalţi conducători ai autorităţilor administraţiei publice centrale, ale prefectului, precum şi a hotărârilor consiliului judeţean;
b) exercită funcţia de ordonator principal de credite, pentru bugetul judeţului;
c) propune consiliului judeţean spre aprobare înfiinţarea şi reorganizarea, organigrama, statul de funcţii, numărul de personal şi regulamentele de organizare şi funcţionare ale aparatului propriu de specialitate, ale instituţiilor publice şi ale regiilor autonome de interes judeţean.
d) întocmeşte proiectul bugetului judeţean şi contul de încheiere a exerciţiului bugetar şi le supune spre aprobare consiliului judeţean;
e) numeşte, sancţionează şi dispune suspendarea, modificarea şi încetarea raporturilor de serviciu sau, după caz, a raporturilor de muncă, pentru personalul din cadrul aparatului de specialitate, precum şi pentru conducătorii instituţiilor şi serviciilor publice de interes judeţean;
(2) Voievodul îndeplineşte şi alte atribuţii stabilite prin lege.
(3) Voievodul prezintă, în scris, raportul anual asupra modului în care a fost realizat Programul de dezvoltare a judeţului pe care l-a asumat în campania electorală în care a fost ales. Raportul este prezentat în şedinţa consiliului organizată în acest scop, nu mai târziu de 31 martie a anului următor celui la care se referă. Raportul este arhivat şi pus la dispoziţia electoratului, pentru consultare, prin grija secretarului judeţului. Raportul este publicat pe site-ul judeţului.
ARTICOLUL 134.75: Suspendarea din funcţie
(1) Voievodul este suspendat, de drept, în cazul în care este arestat preventiv.
(2) Măsura arestării preventive se comunică de îndată de către parchet sau de instanţa de judecată, după caz, prefectului care, prin ordin, constată suspendarea voievodului.
(3) Ordinul de suspendare se comunică de îndată voievodului.
(5) Dacă voievodul suspendat din funcţie a fost găsit nevinovat, acesta are dreptul la despăgubiri, în condiţiile legii.
(6) În cazul în care încalcă prevederile Constituţiei şi ale legii, voievodul este suspendat din funcţie de către consiliul judeţean, prin votul majorităţii membrilor acestuia.
(7) Propunerea de suspendare din funcţie poate fi iniţiată de cel puţin o treime din numărul membrilor consiliului judeţean.
(8) Dacă propunerea de suspendare din funcţie este aprobată, în cel mult 30 de zile se organizează referendum judeţean pentru demiterea voievodului.
(9) Dacă cetăţenii, prin referendum judeţean, resping propunerea de suspendare aprobată de consiliul judeţean, consiliul judeţean este dizolvat şi se organizează alegeri anticipate pentru alegerea unui nou consiliu judeţean.
ARTICOLUL 134.76: Demiterea voievodului
(1) Voievodul poate fi demis din funcţie, prin referendum, organizat în circumscripţia electorală în care a fost ales, cu un număr de voturi mai mare decât cel cu care a fost ales, la cererea unui număr de alegători, din circumscripţia în care a fost ales, egal cu cel puţin 10% din numărul voturilor cu care a fost ales.
(2) Voievodul este demis, de drept, din funcţie, în următoarele cazuri:
f) când, în exercitarea atribuţiilor ce îi revin prin lege, a emis 3 dispoziţii cu caracter normativ într-un interval de 6 luni, care au fost anulate de instanţa de contencios administrativ prin hotărâre judecătorească rămasă definitivă.
ARTICOLUL 134.77: Vacanţa funcţiei
(1) Vacanţa funcţiei de voievod intervine în caz de demisie, de demitere din funcţie, de imposibilitate definitivă a exercitării atribuţiilor sau de deces.
(2) În termen de 30 zile de la data la care a intervenit vacanţa funcţiei de voievod, Autoritatea Electorală organizează alegeri pentru un nou voievod.
ARTICOLUL 134.78: Interimatul funcţiei
Dacă funcţia de voievod devine vacantă ori dacă voievodul este suspendat din funcţie sau dacă se află în imposibilitate temporară de a-şi exercita atribuţiile, interimatul se asigură de către un consilier judeţean, desemnat de consiliul judeţean, cu votul majorității membrilor acestuia.
ARTICOLUL 134.79: Actele voievodului
(1) În exercitarea atribuţiilor sale, voievodul emite dispoziţii cu caracter normativ sau individual. Acestea devin executorii numai după ce sunt aduse la cunoştinţă publică sau după ce au fost comunicate persoanelor interesate, după caz, de către secretarul judeţului.
(2) Dispoziţiile voievodului sunt publicate pe site-ul judeţului.
ARTICOLUL 134.80: Indemnizaţia şi celelalte drepturi
Indemnizaţia şi celelalte drepturi ale voievodului se stabilesc prin lege.
ARTICOLUL 134.81: Primarul general al municipiului Bucureşti
Prevederile articolelor 134.67 – 134.80 se aplică, în mod corespunzător, şi primarului general al municipiului Bucureşti.
« Constitutia cetatenilor - proiect de Noua Constitutie a Romaniei 2014 / P5 - art.134.1-134.8 | Constitutia cetatenilor - proiect de Noua Constitutie a Romaniei 2014 / P7 - art. 134.82-134.84 »

References: ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 1134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 1134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134

ARTICOLUL 134